Rettens dom (Ottende Afdeling) af 12. december 2019 –

Feral mod Regionsudvalget

(Sag T-529/16)

»Personalesag – ændring af vedtægten og af ansættelsesvilkårene, som trådte i kraft den 1. januar 2014 – forordning (EU, Euratom) nr. 1023/2013 – opkrævning af solidaritetsbidrag, som finder anvendelse fra den 1. januar 2014 – suspendering af anvendelsen af metoden til ajourføring af lønningerne for 2013 og 2014«

1. Tjenestemandssager – akt, der indeholder et klagepunkt – begreb – lønseddel – omfattelse almindeligt anerkendt med henblik på udøvelse af søgsmålsrettigheder (Art. 265 TEUF; tjenestemandsvedtægten, art. 90 og art. 91, stk. 1) (jf. præmis 37-40)

2. Tjenestemandssager – forudgående administrativ klage – frister – begyndelsestidspunkt – søgsmål til prøvelse af ændringer af de økonomiske rettigheder, som foretages månedligt, og som afspejles i alle lønsedler – frist, som løber fra modtagelsen af den første lønseddel, hvori gennemførelsen af disse ændringer kommer til udtryk (Tjenestemandsvedtægten, art. 90 og 91) (jf. præmis 41 og 42)

3. Tjenestemandssager – ulovlighedsindsigelse – anfægtelige retsakter – generel retsakt, der er hjemmel for den anfægtede afgørelse – formaliteten – betingelser (Art. 263, stk. 2, TEUF, art. 270 TEUF og 277 TEUF) (jf. præmis 53-57)

4. Den Europæiske Union – institutionel ligevægt – virkninger – overholdelse af kompetencefordelingen – Det Europæiske Råds beføjelser og den lovgivningsbeføjelse, som Europa-Parlamentet og Rådet er tildelt (Art. 13, stk. 2, TEU, art. 14, stk. 1, TEU, art. 15, stk. 1,TEU og art. 16 stk. 1, TEU; art. 296, stk. 3, TEUF og art. 336 TEUF) (jf. præmis 65-74)

5. Ulovlighedsindsigelse – rækkevidde – anfægtelige retsakter – generel retsakt, der er hjemmel for den anfægtede afgørelse – kravet om en retlig forbindelse mellem den anfægtede retsakt og den omtvistede generelle retsakt (Art. 263, stk. 2, TEUF, art. 270 TEUF og 277 TEUF) (jf. præmis 76 og 77)

6. Institutionernes retsakter – begrundelse – forpligtelse – rækkevidde (Art. 296 TEUF) (jf. præmis 81 og 82)

7. Tjenestemænd – principper – beskyttelse af den berettigede forventning – betingelser (jf. præmis 98, 127, 151 og 152)

8. Tjenestemænd – løn – solidaritetsbidrag – indførelse af det nævnte solidaritetsbidrag i en periode, hvor anvendelsen af metoden til ajourføring af lønningerne er suspenderet – lovgivers skønsbeføjelse – domstolsprøvelse – grænser (Tjenestemandsvedtægten, art. 65, stk. 4, og art. 66a; Europa-Parlamentets og Rådets forordning nr. 1023/2013) (jf. præmis 102, 103, 109, 116 og 151)

9. Tjenestemænd – vedtægt – forordning om ændring af vedtægten – indførelse af et solidaritetsbidrag ved tilføjelse af en ny bestemmelse – indgreb i en grundsætning ifølge vedtægten – foreligger ikke (Tjenestemandsvedtægten, art. 66a; Europa-Parlamentets og Rådets forordning nr. 1023/2013) (jf. præmis 117)

10. Tjenestemænd – løn – solidaritetsbidrag – indførelse af det nævnte solidaritetsbidrag i en periode, hvor anvendelsen af metoden til ajourføring af lønningerne er suspenderet – lovgivers skønsbeføjelse – domstolskontrol med overholdelsen af proportionalitetsprincippet – grænser – tilsidesættelse af nævnte princip – foreligger ikke (Tjenestemandsvedtægten, art. 65, stk. 4, og art. 66a; Europa-Parlamentets og Rådets forordning nr. 1023/2013) (jf. præmis 139-142)

Angående

Søgsmål støttet på artikel 270 TEUF med påstand om annullation af afgørelsen om fastsættelse af sagsøgerens løn for januar 2014, således som den kom til udtryk i den lønseddel for den nævnte måned, som blev fremsendt til ham den 13. januar 2014, og som er den første lønseddel, hvori der for hans vedkommende sker anvendelse af vedtægtens artikel 65, stk. 4, og artikel 66a, jf. artikel 1, nr. 44) og 46), i Europa-Parlamentets og Rådets forordning (EU, Euratom) nr. 1023/2013 af 22. oktober 2013 (EUT 2013, L 287, s. 15), om fastsættelse af henholdsvis suspendering af anvendelsen af metoden til ajourføring af lønningerne for 2013 og 2014 og indførelse af et solidaritetsbidrag fra den 1. januar 2014.

Konklusion

1) Regionsudvalget frifindes.

2) Pierre-Alexis Feral betaler sagsomkostningerne.